Predkladacia správa

 
Informácia v právnej veci žalobcu: Slovenská republika, zastúpená Okresným prokurátorom v Považskej Bystrici, proti žalovanému: JUDr. Ján Zetocha, správca konkurznej podstaty úpadcu Zbrojovka Vsetín, a.s., zastúpeného JUDr. Patrikom Petríkom, advokátom so sídlom v Košiciach, Bukovecká 6, za účasti vedľajšieho účastníka: Česká republika – Ministerstvo hospodárstva, zastúpeného JUDr. Martinou Fabiánovou, advokátkou so sídlom v Prahe, Mánesova 1656/88, stručne poskytuje prehľad o súdnych sporoch vedených k predmetným nehnuteľnostiam.
  
Predkladaný materiál informuje o doterajšom  postupe pri prevode  majetku štátu, a to lesov nachádzajúcich sa v katastrálnych územiach obcí Lysá pod Makytou, Zubák, Červený Kameň a Lednica o výmere 2 532,1349 ha v súčasnej účtovnej hodnote cca 14 miliónov €, do majetku akciovej spoločnosti Zbrojovka Vsetín, ktorý sa uskutočnil na základe rozhodnutia Ministra strojárenstva a elektrotechniky Českej republiky zo dňa 19. 12. 1990 pod číslom 147/90, 1030/674/90, ako aj prehľad o súdnych konaniach v predmetnom spore.

Materiál má informatívny charakter, preto nebol predmetom medzirezortného pripomienkového konania.

Informácia v právnej veci žalobcu: Slovenská republika proti žalovanému JUDr. Ján Zetocha, správca konkurznej podstaty Zbrojovka Vsetín, a.s.,  v prípade, že súdny spor bude právoplatne ukončený v prospech Zbrojovky Vsetín, a.s., v konkurze a spoločnosť požiada o náhradu škody, ktorej rozsah nie je možné odhadnúť, ako aj v prípade, že rodina Schreiberovcov bude úspešná v reštitučnom konaní (sporný majetok patrí do bývalého majetku rodiny), Slovenská republika bude musieť poskytnúť náhradné pozemky vo vlastníctve štátu, čo bude mať  finančný a ekonomický vplyv, ako aj vplyv na zamestnanosť a podnikateľské prostredie LESOV SR, š.p..